Erik Boltowski

Erik Boltowski (sündinud 21. detsembril 1956) on eesti ajakirjanik, dokumentaalfilmide produtsent, stsenarist, operaator ja režissöör.
 
Ta on töötanud kunstnik-dekoraatorina. Ajakirjandusse läks 1980. aastate lõpus laulva revolutsiooni ajal. On avaldanud nooruses vennaga kahasse karikatuure ja osalenud karikatuurivõistlustel.

Aastatel 1989–1991 tegi kaastööd Rahvarinde ajalehele Vaba Maa. 

1990. aastal lõpetas kaheaastased kõrgemad teleajakirjanike kursused Eesti Televisioonis. 2005. aastast on ta Eesti Ajakirjanike Liidu liige.

Töökäik televisioonis ja raadios
 1988–1993 mittekoosseisuline autor Eesti Televisioonis
 1990–1991 kaastöö autor ja operaator Eesti Videos
 1993–2000 õigussaadete vastutav toimetaja Eesti Televisioonis
 1990–1996 Raadio Vaba Euroopa mittekoosseisuline kommentaator ja 2000–2002 reporter
 2001–2003 Kuku raadio saatesarja "Vabalt! Rivitult!" reporter-saatejuht
 2004–2007 Vikerraadio saatesarja "Kaitsetahe" reporter-saatejuht
 2008 Kanal2 uudistesaate "Reporter" reporter
 2009–2011 TV3 uudistesaate "Seitsmesed uudised" reporter
 2012–2019 Tallinna Televisiooni uudistesaate "Täna" reporter; 2017. aastast sealsamas saatesarjade autor-toimetaja

Looming

Saatesarjad televisioonis 

 1992–1993 "Kasarmust ja staabist" (esimene telesari Eesti kaitsejõududest) – autor-toimetaja, ETV
 1993–1994 "Pakun kaitset" (politseisaade) – autor-toimetaja, ETV 
 1993–1995 "Teateid tegelikkusest" (ühiskondlik-poliitiline dokumentaalsari) – üksiksaadete autor, ETV 
 1995–1997 "Avatud toimik" (politseisaade) – saatesarja looja ja selle vastutav toimetaja, ETV 
 1998–1999 "Valvel" (saatesari Eesti kaitsejõududest) – autor, saatesarja toimetaja, operaator, režissöör, ETV 
 2017–2018 "Horisont" (ühiskondlik-poliitiline arutelusaadete sari) – autor ja saatejuht, TTV 
 2018–2019 "Eesti Kaitse Liit 100" (saatesari Kaitseliidust) – autor, toimetaja, operaator, režissöör, TTV
 2019–... saatesari "Si Vis Pacem..." - riigikaitse ja ühiskondliku julgeoleku teemasid käsitlev vestlussaade, Uued Uudised

Dokumentaalfilmid
 "Uue Eesti sõdurid" (2001; Eesti kaitsejõudude taastamisest Kaitseväe 10. aastapäevaks) – on inglise keelde tõlgitud ("New Estonia's Soldiers")
 "Baltic Eagle 2002" (2002; Eesti kaitsejõudude NATO-valmisoleku kontrollõppusest) – film valmis algupäraselt ingliskeelsena, tõlge eesti keelde
 "Presidendi kaardivägi" (2003; Vahipataljonist, väeosast, mis kaitseb Kadriorus meie presidente, osaleb riiklikel tseremooniatel ja on ühtlasi Eesti pealinna kaitseüksus) – tõlge inglise keelde ("The President's Guard – Single Guard Battalion")
 "Scoutspataljon" (2004; Eesti kaitseväe ainsast profiväeosast ja NATO kiirreageerimisüksusest), tõlge inglise ja vene keelde ("The Scouts Battalion"; "Батальон Cкаутов")
 "Rahuvägi" (2004; Eesti rahuvalvajatest; – 10 aastat Eesti rahuvalve- ja rahutagamismissioone), tõlge inglise ja vene keelde ("A Force For Peace"; "Миротворцы") 
 "Täiskäik edasi" (2005/2006; Eesti Mereväe arengust), tõlge inglise keelde ("Full Speed Ahead"). Esilinastus ETV-s 23. juunil 2006 esimese Eesti mereparaadi puhul
 "Tuletoojad" (2005/2006; Kaitseliidust), tõlge inglise keelde ("The Flame Of Victory"). Esilinastus ETV-s Kaitseliidu aastapäeval 13. novembril 2006
 "Liiliarist" (2007/2008; Naiskodukaitsest). Esilinastus ETV-s 23. juunil 2008

Teinud ka reklaame ja õppefilme.

Kaasautorina
 "Spe Fretus – Lootusele tuginedes" Maurum 2007/2008 – dokumentaalfilm Eesti päritolu baltisakslasest Vene tsaaririigi admiralist Adam Johann von Krusensternist. Filmi stsenaariumi lõpliku variandi autor, esinejate intervjueerija kaadri taga jne.
 "Sõda rahu ajal" OÜ Milestone Media 2013/2014 – dokumentaalfilm Venemaa informatsioonilise ja psühholoogilise sõja mõjutustegevusest, meetoditest ja sihtidest Balti riikides. Režiikonsultant.

Poliitiline ja sõjaväeline tegevus

Nõukogude okupatsiooni ajal, alates 1983. aastast, osales noorte rahvuslikus vastupanuvõitluses (Eesti Rahvusühtsus Veljesto, ka Veljestu).
 1989–1991 oli Nõukogude okupatsiooniarmee vastase liikumise Genf-49 liige.
 1989 – Eesti Vabariigi Kodanike Komiteede Tallinna komitee saadikuks. Oli liige komitee kahes koosseisus.
 1989 – sõltumatute parempoolsete noorte mõttekoja Ühendus Res Publica asutajaliige. 
 1990 – üks Vabariiklaste Koonderakonna algatajaid ja asutajaid, kellega koos liitus Rahvuslikku Koonderakonda Isamaa. Oli Isamaaliidus 2008. aastani
 1997 – Eesti Reservohvitseride Kogu asutajaliige; reservohvitser. Lõpetas Meegomäe Lahingukooli reservohvitseride kursuse ROK 2. 
(Nõukogude armee sundajateenistuses lõpetas 1975. aastal lennuväetehnikute kooli, kus omandas helikopterite raadioelektroonika tehniku kutse).

Tunnustus
Autasustatud seitsmel korral Eesti- ja liitlasriikide kaitsejõudude teenetemärkide ja medalitega. Sealhulgas:
 Kaitseliidu Valgeristi III klass (1999) 
 Kaitseliidu Teenetemedali III klass (2005) 
 Eesti Reservohvitseride Kogu Raudrist (2001).

Eesti ajakirjanikud
Sündinud 1956